Fearnley deltok i Paralympiske sommerleker 2000 i Sydney, og fikk der to sølvmedaljer. Individuelt kom han på andreplass på 800 meter i T54-klassen, bak canadiske Jeff Adams, og han deltok også på Australias stafettlag som fikk sølv på 4 x 100 meter stafett. Han deltok også på 1500 meter under Sommer-OL 2000, som var demonstrasjonsgren, og kom der på fjerdeplass. To år senere deltok han i VM i parafriidrett 2002, der han kom på sjuendeplass på 400 og 800 meteri T54-klassen.